# Jodie Turner-Smith

Jodie Turner-Smith (Peterborough, 7 de setembre de 1986) és una actriu i model britànica. És coneguda pel seu treball a The Last Ship, Nightflyers, Queen i Slim i Without Remorse.

## Primers anys

Turner-Smith va néixer a Peterborough, Anglaterra, de pares jamaicans; és l'única dels seus germans que no va néixer a Jamaica. Va residir a Peterborough fins als 10 anys. Després de divorciar-se els seus pares, va emigrar als Estats Units amb la seua mare, el seu germà i la seua mitja germana, residint a Gaithersburg, Maryland. Va estudiar finances a la Universitat de Pittsburgh; es va graduar el 2008 i posteriorment va treballar en un banc. Viu a Los Angeles des del 2009.

## Carrera

El 2009, un amic comú va presentar Turner-Smith al músic Pharrell Williams després d'un concert de N.E.R.D.. Quan li va dir que volia convertir-se en escriptora, ell la va convéncer perquè es convertís en model i es traslladés a Los Angeles.
Va debutar com a actriu l'any 2013 com una sirena a True Blood, la qual cosa va donar lloc a nombrosos papers menors en pel·lícules i vídeos musicals entre 2013 i 2017. Durant aquest temps, va ser acreditada com Jodie Smith. El 2016, va aparéixer al vídeo musical de "Pillowtalk" de Zayn Malik.
Va rebre reconeixement per interpretar la Sgt. Azima Kandie a la temporada 2017-2018 de la sèrie de TNT The Last Ship. Va tenir un paper important com Melantha Jhirl a la sèrie de Syfy i Netflix Nightflyers del 2018.
Va interpretar a Josie a la sèrie de Cinemax Jett, que es va estrenar el juny de 2019, i va interpretar el paper de Queen a la pel·lícula dramàtica del 2019 Queen i Slim, al costat de Daniel Kaluuya.
L'octubre de 2020, es va anunciar que Turner-Smith interpretaria la reina Anna Bolena a Anne Boleyn, una sèrie dramàtica de tres parts a Channel 5, que detalla els últims mesos de la vida de Bolena. El seu càsting va tenir una reacció negativa a causa del seu color de pell. La sèrie es va estrenar el maig de 2021. Turner-Smith va rebre elogis per la seua actuació, però els crítics van ser menys elogiosos sobre l'escriptura i la trama de la sèrie. Les reaccions del públic van ser mixtes.
El gener de 2021, es va anunciar que va ser elegida com Éile, una guerrera beneïda amb la veu d'una deessa, a The Witcher: Blood Origin, una sèrie limitada de sis episodis preqüela de The Witcher. L'abril de 2021 va anunciar que havia abandonat el projecte a causa de conflictes de programació i un canvi en el calendari de producció.
Turner-Smith va protagonitzar el drama de ciència-ficció de Kogonada After Yang al costat de Colin Farrell. La pel·lícula es va estrenar el març de 2022. Es va unir al spin-off de Star Wars The Acolyte.

## Vida privada

Turner-Smith va començar una relació amb l'actor Joshua Jackson l'octubre de 2018. Es van casar el desembre de 2019 i la seua filla va néixer l'abril de 2020.

## Referències

* ↑ «Jodie Turner-Smith». Us Weekly. Arxivat de l'original el 2020-04-22.
* ↑ Iqbal, Nosheen «Jodie Turner-Smith: 'Tapping into the turmoil of Anne Boleyn felt so easy'». The Guardian. Guardian News and Media Limited, 23-05-2021. «Jodie Turner-Smith is a British actor[.]»
* 1 2 Farrell, Colin (2019-08-20). «Queen & Slim Star Jodie Turner-Smith Tells Colin Farrell Where Home Is». Interview.
* ↑ Perry, Kediesha «Turner-Smith gets royal role». Jamaica Observer, 11-12-2019 [Consulta: 15 desembre 2019]. Arxivat 16 de març 2021 a Wayback Machine. «Còpia arxivada». Arxivat de l'original el 2021-03-16. [Consulta: 10 novembre 2022].
* 1 2 3 Perry, Kevin EG. «Jodie Turner-Smith: "The last three years of my life have been completely mad"», 29-04-2021. Arxivat de l'original el 21 novembre 2021. [Consulta: 21 novembre 2021].
* ↑ Stone, Natalie. «Why Jodie Turner-Smith & Joshua Jackson Won't Raise Kids in the U.S.: 'White Supremacy Is Overt'». People, 27-01-2020. [Consulta: 21 novembre 2021].
* 1 2 Echlin, Hobey. «Jodie Smith». Paper, 27-02-2012. Arxivat de l'original el 15 agost 2019. [Consulta: 13 agost 2020].
* 1 2 3 «Miss Jodie», 07-10-2013. [Consulta: 9 octubre 2019].
* ↑ Rhiannon, Alexis. «The Woman in "Pillowtalk" is an Actress to Watch». Bustle, 29-01-2016.
* ↑ Petski, Denise. «The Last Ship: Jodie Turner-Smith Upped To Regular For Season 5». Deadline Hollywood, 08-02-2017.
* ↑ Scott, Sydney. «Why Game of Thrones Author George R. R. Martin Wanted Jodie Turner-Smith For His New Project Nightflyers». Essence, 10-12-2018.
* ↑ Comtois, James. «George R. R. Martin on how Syfy's Nightflyers series rights a 30-year wrong». Syfy, 13-07-2018. Arxivat de l'original el 6 de novembre 2020. [Consulta: 3 d’octubre 2022].
* ↑ Fienberg, Daniel. «Jett: TV Review». The Hollywood Reporter, 11-06-2019.
* ↑ Bowen, Sesali. «Jodie Turner-Smith & Daniel Kaluuya Are Lovers on the Run in New Queen & Slim Trailer». Nylon, 31-07-2019.
* ↑ Kinane, Ruth (2020-10-30). «'Queen & Slim' star Jodie Turner-Smith to play Anne Boleyn in U.K. series». Entertainment Weekly.
* ↑ «Jodie Turner-Smith Addresses Backlash She's Faced for Portraying Anne Boleyn: 'People Feel Very Strongly About' Her» (en anglès). [Consulta: 4 setembre 2021].
* ↑ LeGardye, Quinci. «Joshua Jackson Opens Up About the Backlash to His Wife Jodie Turner-Smith's Proposal» (en anglès americà), 18-08-2021. [Consulta: 4 setembre 2021].
* ↑ «Jodie Turner-Smith is suitably arch in the very silly Anne Boleyn – review» (en anglès), 01-06-2021. Arxivat de l'original el 9 juny 2022. [Consulta: 11 juny 2021].
* ↑ «Anne Boleyn». [Consulta: 11 juny 2021].
* ↑ «Channel 5 viewers have VERY mixed response to Anne Boleyn after episode one» (en anglès britànic), 02-06-2021. [Consulta: 11 juny 2021].
* ↑ Moreau, Jordan. «'The Witcher: Blood Origin' Prequel Series Casts Jodie Turner-Smith» (en anglès americà), 25-01-2021. [Consulta: 22 maig 2021].
* ↑ Khatchatourian, Maane. «Jodie Turner-Smith Exits 'Witcher: Blood Origin' Prequel Series» (en anglès americà), 07-04-2021. [Consulta: 22 maig 2021].
* ↑ Jeremy O. Harris. «Jodie Turner-Smith: "Everything I Do Is Political"» (en anglès), 23-03-2022. [Consulta: 16 maig 2022].
* ↑ «‘The Acolyte’: Jodie Turner-Smith Poised To Join Disney+’s ‘Star Wars' Series». Deadline.
* ↑ «Everything to Know About Jodie Turner-Smith, Star of Queen and Slim». O, The Oprah Magazine, 26-11-2019.
* ↑ Stone, Natalie (2019-12-20). «Joshua Jackson and Jodie Turner-Smith Are Married». People.
* ↑ Owoseje, Toyin. «Joshua Jackson and Jodie Turner-Smith announce birth of their first child». CNN, 22-04-2020. Arxivat de l'original el 2020-04-22.